Diari Oficial de la Generalitat Valenciana


Sumari del DOGV 9522, del 30-01-2023 (2023/796)

RESOLUCIÓ de 23 de gener de 2022, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la reducció parcial temporal del preu de venda al públic de determinats títols propis d'FGV per a viatjar per la xarxa de Metrovalencia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9522

Data del DOGV
:   30-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/796


Data del document
:   23-01-2022

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * tarifa de transport

RESOLUCIÓ de 23 de gener de 2022, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la reducció parcial temporal del preu de venda al públic de determinats títols propis d'FGV per a viatjar per la xarxa de Metrovalencia. [2023/796]  
La Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la reducció parcial temporal del preu de venda al públic de determinats títols propis d'FGV per a viatjar per la xarxa de Metrovalencia (DOGV 30.12.2022), va autoritzar la reducció parcial temporal en un 30 % de la tarifa de venda al públic dels títols multiviatge i abonaments temporals propis d'FGV per a viatjar per la xarxa de Metrovalencia en el període comprés entre l'1 de gener i el 31 de juliol de 2023.  
A fi de millorar la mesura el Consell d'Administració d'FGV ha sol·licitat autorització per a incrementar la reducció del preu en un 20 % addicional, de tal forma que la reducció siga d'un 50 % respecte dels preus originals, a comptar des de l'1 de febrer fins al 31 de juliol de 2023, inclusivament, i a aquest efecte és procedent modificar la Resolució de 28 de desembre de 2022, anteriorment esmentada.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, i per l'article 2.e i 8.1.c del Decret 81/2017, de 23 de juny, del Consell, i del que es preveu en l'apartat tercer, punt 3, apartat f, de la Resolució de 25 de gener de 2022, a proposta del Consell d'Administració d'FGV, amb acord previ del Consell d'Administració d'ATMV de data 12 de gener de 2023, resolc:  
  
  
Únic  
Modificar l'apartat primer de la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la reducció parcial temporal del preu de venda al públic de determinats títols propis d'FGV per a viatjar per la xarxa de Metrovalencia (DOGV 30.12.2022), que queda com segueix:  
«Autoritzar, amb data d'efectes des de la signatura de la present resolució, l'adopció per part de Ferrocarrils de la Generalitat Valenciana de la següent mesura:  
La reducció parcial temporal en un 30 % de la tarifa de venda al públic dels títols multiviatge i abonaments temporals propis d'FGV per a viatjar per la xarxa de Metrovalencia durant el període comprés entre l'1 de gener i el 31 de gener de 2023 i en un 50 % des de l'1 de febrer fins al 31 de juliol de 2023, inclusivament, tenint en compte les següents consideracions:  
1. Quan es tracte de títols de transport de vigència anual s'arbitraran els mecanismes que permeten l'aplicació d'aquesta reducció proporcionalment al període de convivència de la vigència del títol de què es tracte dins del període indicat.  
2. Des de l'1 d'agost fins al 31 d'agost de 2023 (un mes) els títols adquirits dins del període bonificat seran susceptibles d'utilització, excepte el títol Tuin, que veurà actualitzat el saldo en euros consumit per viatge a partir de l'1 d'agost de 2023.  
3. Des de l'1 d'agost de 2023 fins al 31 de desembre de 2023 podran canviar-se els títols bonificats diferents del títol Tuin no consumits per altres títols propis de Metrovalencia abonant la diferència que corresponga.»  
  
Contra la present resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
a) Potestativament, un recurs de reposició davant el Consell d'Administració de l'ATMV, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
b) Directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de gener de 2023.- La presidenta del Consell d'Administració d'ATMV: Rebeca Torró Soler.